#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 30 martie 2018, în şedinţa ordinară**

**a Consiliului Local al municipiului Paşcani, care are loc în sala de şedinţe a Primăriei municipiului Paşcani, judeţul Iaşi**

 Ora 12,10

 Doamna Jitaru Irina, secretarul municipiului Pascani deschide lucrările ședinței ordinare din 30 martie 2018, arătând că este legal constituită, din 19 consilieri în funcție, sunt prezenți 19. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 4 cetățeni, directorul general al RAGCL Pașcani, reprezentanți ai SC Apavital SA Iași: Ioan Mihăilescu – director operațional, Ioan Arnăutu – inginer șef, mass-media. Înainte de a începe, supune la vot următorul proces-verbal de ședință:

* Procesul-verbal al ședinței ordinare a Consiliului Local din 21 februarie 2018, rectificat la paginile nr. 27 și 28. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

* Procesul-verbal al ședinței extraordinare a Consiliului Local din 6 martie 2018. Cine este pentru? Abțineri? Împotrivă?

Pentru: 19

Abțineri: 0

 Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, doamna Perțu Liliana.

**Doamna Perțu Liliana,** presedinte de ședință, dă citire parțial Dispoziției nr. 817/23.03.2018:

####  ROMÂNIA

 **JUDEŢUL IAŞI**

**MUNICIPIUL PAŞCANI**

 **P R I M A R**

**D I S P O Z I Ţ I A Nr. 817**

**din data de: 23.03.2018**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **30.03.2018**, **ora 12,00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi:

Precizează că sunt 28 proiecte de hotărâre inițiale și proiectul de hotarâre nr. 29, primit astăzi, care a fost avizat în comisiile de specialitate. Întrucât sunt invitați de la Iași, propune ca proiectele de hotărâre cu nr. 21 și 22 să fie discutate primele.

**Domnul Pintilie Marius-Nicolae**, consilier local, propune ca la sfârșitul ședinței să se discute despre adresele primite de la Curtea de Conturi Iași, pentru că a văzut într-una din adrese că ar trebui să dea un răspuns până la data de 31.03.2018, cu privire la propriile analize făcute, cu precizarea ședințelor la nivelul Consiliului Local în care s-au analizat actele de control, măsurile dispuse și acțiunile întreprinse în acest sens.

**Domnul Pantazi Dumitru**, primarul municipiului Pașcani, precizează că dl. Pintilie face referire la deciziile Curții de Conturi.

**Domnul Pintilie Marius-Nicolae**, consilier local, face o propunere de completare a ordinii de zi, la sfârșitul ședinței măcar să aibă o discuție, chiar dacă nu se concretizează cu vot.

**Doamna Perțu Liliana,** presedinte de ședință, precizează că au votat ca la punctul diverse, fiecare să vorbească 3 minute și e bine dacă se încadrează în acest timp, dar ea nu crede că se vor încadra.

**Domnul Conache Eduard-Cătălin**, consilier local, menționează că această problemă trebuie neapărat discutată.

**Domnul Pintilie Marius-Nicolae**, consilier local, precizează că el o să întrebe în 3 minute. Mai este un subiect, îi pare rău că dl. primar iese din sală. Au depus la registratură o adresă prin care solicită un raport cu privire la situația cimitirului. Se aștepta ca în această ședință ordinară să aibă un raport în acest sens pe ordinea de zi. A vrut să atragă atenția că îl așteaptă în continuare.

**Doamna Perțu Liliana,** presedinte de ședință, întreabă dacă mai sunt alte discuții pe marginea ordinii de zi.

**Domnul Pintilie Marius-Nicolae**, consilier local, solicită supunerea la vot a propunerii sale de suplimentare a ordinii de zi cu punctul 30 – discutarea adreselor de la Curtea de Conturi.

**Doamna Perțu Liliana,** presedinte de ședință, precizează că la finalul ședinței se dorește discutarea acestor adrese de la Curtea de Conturi.

**Domnul Pintilie Marius-Nicolae**, consilier local, precizează că dacă discuția va fi de 2 minute sau de jumătate de oră, asta depinde de ei.

**Domnul Bodoașcă Mihai-Claudiu,** consilier local, propune ca punctul nr. 13 de pe ordinea de zi să se discute cu prioritate.

 **Doamna Perțu Liliana,** presedinte de ședință, menționează că ar trebui discutate inițial punctele de pe ordinea de zi cu numerele 13, 14, 21 și 22. Supune la vot, mai întâi, propunerea făcută de dl. Pintilie cu privire la discutarea adreselor primite de la Curtea de Conturi. Cine este pentru? Împotrivă? Abțineri?

Pentru: 19

Abțineri: 0

 Împotrivă: 0

Supune la vot ordinea de zi modificată, cu discutarea mai întâi a punctelor 13, 14, 21 și 22, urmând celelalte proiecte de hotărâre stabilite inițial. Cine este pentru? Împotrivă? Abțineri?

Pentru: 19

Abțineri: 0

 Împotrivă: 0

Se trece la proiectul de hotarâre cu nr. 13 de pe ordinea de zi:

**13. PROIECT DE HOTĂRÂRE privind modificarea și completarea Contractului de delegare a gestiunii serviciilor publice de alimentare cu apă și de canalizare nr. 48/2009, prin Actul Adițional nr. 23**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil 3-2.

Comisia juridică – Aviz nefavorabil 2-2.

**Doamna Perțu Liliana,** presedinte de ședință, întreabă dacă sunt discuții.

**Domnul Pintilie Marius-Nicolae**, consilier local, precizează poziția grupului PNL cu privire la creșterea prețului la apă: consideră că metoda creșterii prețului funcție de inflație nu e corectă, oportună. Ei au mai votat prețuri la utilități în Consiliul Local și toate erau bazate pe o fundamentare, pe costuri. Funcție de inflație e ceva foarte relativ. Indicii de consum sunt relativi, inflația e foarte mare în primele două luni ale anului 2018. Consideră, de principiu, că metoda de calcul pe baza inflației nu e oportună. Ar dori să întrebe dacă dl. primar a participat la ședința ARSACIS din ianuarie.

**Domnul Pantazi Dumitru**, primarul municipiului Pașcani, răspunde că da.

**Domnul Pintilie Marius-Nicolae**, consilier local, îl întreabă dacă a fost de acord cu acest preț.

**Domnul Pantazi Dumitru**, primarul municipiului Pașcani, precizează că așa e cuprins în contractul de delegare, creșterea prețului apei cu rata inflației. Tot ce înseamnă aliniere se referă la rata inflației. Întreabă dacă au ei alt mod de actualizare a tarifelor.

**Domnul Pintilie Marius-Nicolae**, consilier local, precizează că au votat și ei creșteri de tarif, dar nu au votat în baza inflației. La termie, luna trecută, s-a votat pe baza calculelor. Nu ține minte de când e consilier local să fi votat vreun tarif pe baza inflației.

**Domnul Pantazi Dumitru**, primarul municipiului Pașcani, precizează că nu a solicitat nimeni. Întreabă dacă au alt mod de calcul.

**Domnul Pintilie Marius-Nicolae**, consilier local, precizează că îl întreabă pe dl. primar.

**Domnul Pantazi Dumitru**, primarul municipiului Pașcani, precizează că el nu votează. În ARSACIS a votat pentru.

**Domnul Pintilie Marius-Nicolae**, consilier local, precizează că a înțeles.

**Domnul Pantazi Dumitru**, primarul municipiului Pașcani, precizează că nu votul său e determinant.

**Domnul Pintilie Marius-Nicolae**, consilier local, precizează că asta e clar, dar voia să știe cum a votat dl. primar. Întreabă , dacă poate cineva poate să răspundă, de ce IPI e 99,13 și nu 100%.

**Domnul Mihăilescu Ion**, director operațional la SC Apavital SA Iași, precizează că propunerea de majorare a tarifului cu rata inflației e făcută de ARSACIS, dar va încerca să lămurească. Tot suportul de majorare a prețului pe baza inflației e un dosar întreg cu toate costurile care sunt afectate de rata inflației. Acel dosar ajunge la ANRSC, care aprobă tariful cu o anumită dată. Se folosește o formulă. Acea formulă e cea agreată prin acordul de finanțare avut cu Uniunea Europeană, iar la nivel național s-a stabilit o anumită formulă de indexare a prețului cu rata inflației, care este, din punctul său de vedere, nemodificabilă.

**Domnul Pintilie Marius-Nicolae**, consilier local, întreabă de ce IPi e 99,…%.

**Domnul Mihăilescu Ion**, director operațional la SC Apavital SA Iași, precizează că nu poate răspunde la această întrebare.

**Domnul Bodoașcă Mihai-Claudiu**, consilier local, precizează că are o problemă medicală și vorbește mai greu. Dacă nu se înțelege, dorește să fie corectat. Anul trecut s-a aprobat o majorare de tarif motivată de faptul că doresc să facă investiții, dar mai mult s-a dublat profitul. Acum se vrea mărirea prețului cu mai mult decât rata inflației. Știa că se ține cont la tariful serviciilor publice de gradul de suportabilitate al populației. Întreabă dacă s-a făcut vreun studiu să se vadă dacă populația poate suporta acestă creștere a tarifului. Apavital nu e companie care să ducă lipsă de bani, deoarece anul trecut au terminat cu un profit de 12,5 milioane lei net. Dacă sunt un serviciu de utilitate publică, nu este țelul de a face neapărat un profit, ci să mulțumească populația, ceea ce la Pașcani nu prea fac. Motivarea lor e că și-au mărit aria de operare și au atras utilizatori care au rețele de canalizare, dar nu au conectare. Când a fost vorba de redevență la Pașcani, au spus că nu se poate. Întreabă cum au aplicat acel principiu al solidarității. Dacă Pașcani a avut o problemă, trebuia să vină tot ARSACIS-ul să plătească aici rata, iar acum Pașcani trebuie să suporte o majorare de tarif pentru ca cei de la Apavital și-au mărit aria de operare cu localități din mediul rural care nu sunt conectate la rețele de canalizare. Vor fi împotriva majorării prețului la apă și vor fi tot timpul cât nu se susțin aceste majorări.

**Domnul Vântur Romel**, cetățean, precizează că mărirea prețului la apă ar trebui votată de către cei care votează actualizarea cu rata inflației a pensiilor și salariilor. În motivația de preț a celor de la Apavital se amintește de prețul la benzină și motorină. A fost o perioadă când aceste tarife au scăzut, dar nu s-a venit în Consiliul Local cu diminuarea tarifului la apă. Când s-a votat vechea mărire de preț, s-a votat pentru investiții. Când s-a vorbit de investiții s-a spus că e vorba de master planul judetean. Îi întreabă pe cei de la Apavital cum vor lua bani pentru cei din alt județ.

**Domnul Pantazi Dumitru**, primarul municipiului Pașcani, întreabă dacă a oprit cineva PSA să nu ia bani europeni.

*Se vorbește concomitent.*

**Doamna Perțu Lilian**a, președinte de ședință, întreabă dacă mai sunt discuții.

**Domnul Vlasie**, reprezentant Apavital SA Iași, precizează că nu e treaba lor, e treaba ARSACIS, dar din ce știe reprezentantul acesteia e bolnav și nu poate susține. Precizează că această formulă de mărire de preț e votată în Consiliul Local Pașcani odată cu votarea HCL nr. 72/2014. Ceea ce se întâmplă acum e doar simplificarea formulei. Formula de mărire a prețului cu rata inflației e votată de atunci, odată cu contractul. Acest altgoritm e votat și de Consiliul Local Pașcani încă din 2014. Din fericire, nivelul de suportabilitate al populației crește mai reprede față de cum crește prețul apei la Apavital. Nu ar fi de dorit să țină pasul cu calculele statistice furnizate oficial de organismele statului român cu privire la această informație. În ceea ce privește eligibilitatea, în documentele POIM se spune foarte clar că singurii eligibili sunt operatorii regionali. Creșterea sau scăderea prețului funcție de rata inflației nu e nimic nou, acum se dorește o simplificare a formulei de calcul.

**Domnul Rîznic Marius-Andrei**, consilier local, precizează că domnul de la Apavital a spus că gradul de supotabilitate al populației crește într-un ritm alert. Întreabă dacă le poate fi pus la dispoziție acest raport. Solicită să le fie prezentate documente și să nu fie mințiți. Prețul la gaz a crescut, prețul la celelalte utilități crește, și nu pot spune că ritmul salariilor în Romînia a crescut la fel de repede. Conform statisticilor INS, puterea de cumpărare în România scade. Îndeamnă pe cei de la Apavital să nu le mai spună vorbe fără documente în spate, că nu e normal. Întreabă dacă cei din conducerea sau consiliul de administrație de la Apavital înregistrează bonusuri funcție de profitul înregistrat.

*I se răspunde că nu.*

**Domnul Rîznic Marius-Andrei**, consilier local, adresează aceeași întrebare vizavi de cei din ARSACIS.

*I se răspunde că nu.*

**Domnul Vlasie**, reprezentant Apavital SA Iași, precizează că profitul e investit în extinderi, investiții.

**Doamna Perțu Lilian**a, președinte de ședință, supune la vot proiectul. Cine este pentru? Împotrivă? Abțineri?

Pentru: 10

Împotrivă: 8

Abțineri: 1

Proiectul a trecut. Se trece la proiectul de hotărâre cu nr. 14 de pe ordinea de zi:

**14. PROIECT DE HOTĂRÂRE privind modificarea și completarea Contractului de delegare a gestiunii serviciilor publice de alimentare cu apă și de canalizare nr. 48/2009, prin Actul Adițional nr. 24**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil 3-2.

Comisia juridică – Aviz nefavorabil 2-2.

**Doamna Perțu Lilian**a, președinte de ședință, întreabă dacă sunt discuții.

**Domnul Pintilie Marius-Nicolae**, consilier local, dorește să explice votul lor. Au declarat în celelalte ședințe că referitor la Apavital vor vota împotrivă sau abținere până când situația redevenței va fi clarificată în sensul în care îl doresc ei, adică la valoarea de 1,9 milioane lei. Au avut o discuție cu dl. Vlasie și i-au spus că asta va fi atitudinea. Azi vor face o excepție, vor vota pe hidrofoare ca lucrurile să funcționeze la Pașcani, dar, în principiu, rămân pe aceeași poziție. Când se va lămuri juridic problema redevenței, vor restarta totul.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul. Cine este pentru? Împotrivă? Abțineri?

Pentru: 11

Împotrivă: 0

Abțineri: 8

Proiectul a trecut. Se trece la proiectul de hotarâre cu nr. 21 de pe ordinea de zi:

**21. PROIECT DE HOTĂRÂRE privind transmiterea în administrarea S.C. ApaVital S.A. Iaşi a bunurilor aferente sistemului pentru ridicarea presiunii apei reci şi apei calde (staţii hidrofoare) amplasate în centralele de cvartal CT1, CT2, fosta CT3 (Atelier reparaţii centrale termice – str. Horia), CT4, CT5, CT6, și CT11, proprietate publică a municipiului Paşcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil 3-1-1.

Comisia juridică – Aviz nefavorabil 2-2.

Comisia urbanism – Aviz nefavorabil 2-3.

**Doamna Perțu Lilian**a, președinte de ședință, întreabă dacă sunt discuții.

**Domnul Pintilie Marius-Nicolae**, consilier local, precizează că acest proiect e a 3-4 oară în Consiliul Local. Nu au nimic împotriva transferului hidrofoarelor în administrarea Apavital, cu condiția să nu îi încurce pe cei de la RAGCL. Voiau un document de la Apavital prin care să se confirme că cei de la RAGCL vor avea aceeași presiune ca și acum la ieșire din hidrofoare și nu vor avea costuri suplimentare. A primit acest document, e mulțumit, așteaptă ca aceste hidrofoare să fie pe lista bunurilor de retur. Nu a fost rea intenție, ci o grijă suplimentară să nu pățescă ceva pe viitor. Nu au crezut doar vorbele, ci au cerut documente.

**Domnul Olariu Costel-Sorin**, consilier local, precizează că ieri în comisia de urbanism s-a abținut, fiindcă nu vorbise cu niciun cetățean de la D1. Ieri a vorbit și într-adevăr această problemă există. Menționează că lasă la o parte lupta politică și votează pentru. Întreabă pe consilierii a tot știutori dacă i-a întrebat pe cetățenii de la D2 despre problemele pe care le au.

**Domnul Nedelcu Gelu**, directorul general al RAGCL Pașcani, precizează că nu au fost niciodată împotrivă. Menționează că ar vrea să facă o mică sugestie, aceste hidrofoare fiind în centrale termice pe care ei le administrează. Precizează că au colaborat bine cu cei de la Apavital, dar ar vrea să se prindă ca amendament asigurarea accesului în aceste centrale.

**Domnul Pantazi Dumitru**, primarul municipiului Pașcani, precizează că sunt două societăți comerciale care trebuie să se întâlnească și să stabilescă modalitatea de lucru, astfel încât să deservească cât mai bine cetățenii. Menționează că nu dorea să intervină, dar de câte ori a fost pus pe ordinea de zi acest proiect, s-a avut în vedere modul de deservire a cetățenilor și nu ambițiile dintre cele două societăți. Proprietar pe hidrofoare a municipiul Pașcani, iar decizia trebuia luată de atunci ca să nu sufere cetățenii.

**Doamna Nedelcu Gabriela**, viceprimarul municipiului pașcani, face precizarea că nu participă la vot.

**Domnul Vlasie**, reprezentant SC Apavital SA Iași, mulțumește pentru deschidere și speră că e unul din pașii care se vor face împreună pentru colaborare. De la serviciul juridic i s-a atras atenția că dacă în proiect se păstrează ridicarea presiunii apei reci și apei calde, aceasta e o eroare tehnică și juridică, pentru că ei nu operează pe apă caldă. Ei ridică presiunea apei reci și o furnizează celor de la RAGCL . Ar dori, dacă se poate, să se scrie doar ridicare presiunii apei reci. Perioada de valabilitate să fie până la darea în folosință a noilor rețele de înaltă presiune.

 **Domnul Pantazi Dumitru**, primarul municipiului Pașcani, precizează că rămâne așa, iar cele două unități să se pună de acord pentru că îi interesează în aceeași măsură și apa caldă, ca și apa rece.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul. Cine este pentru? Împotrivă? Abțineri?

Pentru: 18

Împotrivă: 0

Abțineri: 0

*Doamna Nedelcu Gabriela nu votează*.

Proiectul a trecut. Se trece la proiectul de hotărâre cu nr. 22 de pe ordinea de zi:

**22. PROIECT DE HOTĂRÂRE privind modificarea şi completarea Anexei nr. 3 la Hotărârea Consiliului Local al Municipiului Paşcani nr. 72/30.05.2014, privind delegarea serviciului de alimentare cu apă şi de canalizare către S.C. ApaVital S.A. Iaşi, cu modificările și completările ulterioare**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil 3-2.

Comisia juridică – Aviz nefavorabil 2-2.

Comisia urbanism – Aviz nefavorabil 1-1-3.

**Doamna Perțu Lilian**a, președinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că e un proiect frumos, care a venit într-o formă corectă. Domnii de la Apavital doresc să predea municipiului Pașcani anumite bunuri și terenuri pe care consideră că nu le mai folosesc. În spatele proiectului este pus un raport de monitorizare încheiat între ARSACIS, Apavital și municipiul Pașcani, în luna a 8-a a anului trecut. Probabil că dl. primar nu știe, el fiind semnat de către dl. Zanet. Se observă că dl. primar nu urmărește în primul rând interesul Pașcani-ului, ci îi favorizează pe domnii de la Apavital să scape de niște bunuri de retur, micșorându-le astfel redevența. Dacă ar fi fost curios ar fi văzut că cei de la Apavital, când au făcut inventarierea, au găsit foarte multe bunuri pe care ei le folosesc, dar nu sunt în lista bunurilor de retur. Anul trecut a spus că cei de la Prest Serv apa SA au bunuri în proprietate, folosite de cei de la Apavital fără să plătească nimic, iar cei de la Apavital recunosc acest aspect. Era de dorit să vină dl. primar cu un proiect de hotărâre prin care să se reglementeze acest patrimoniu real al municipiului Pașcani, al SC Prest Serv Apa SA și apoi să se apuce să scoată din uz alte bunuri. Tot în acest raport de monitorizare, la recomandări sunt și realizarea demersurilor în vederea predării către județul Iași a captărilor Moțca și Boldești. A rămas șocat. Se vrea ca aceste captări să plece din patrimoniul municipiului Pașcani și să fie date la Consiliul Județean. Se întreabă în ce bază. Fac referire la o lege din 1999 care privea inventarierea unitaților administrativ-teritoriale, prin care captările care deservesc mai mult de 2 localități ar trebui să fie în patrimonial consiliului județean. Timișești alimentează Pașcani, Boureni și Stolniceni-Prăjescu. Întreabă dacă la alimentarea cu apă a Stolniceni-Prăjescu, au întrebat Pașcani-ul. Boldești alimentează Pașcani, Hârlău, Cotnari, Hărmănești și Todirești. Se urmărește expropierea Pașcani-ului de niște puțuri. Ar trebui lămurite aceste lucruri și trebuie puse pe lista bunurilor de retur toate acele bunuri exploatate de către Apavital gratis acum și după aia vor discuta.

**Domnul Tibi Topliceanu**, reprezentant SC Apavital SA Iași, precizează că ei nu au făcut nimic, așa erau captările când le-au preluat. Din sursa Boldești se alimentează suburbia Blăgești.

*Se poartă discuții între dl. consilier Bodoașcă și reprezentanții SC Apavital SA Iași.*

*Se vorbește concomitent.*

**Domnul Bodoașcă Mihai-Claudiu**, consilier local,se întreabă de ce să dea aceste puțuri la județ. Precizează că e vorba despre un raport de monitorizare din luna a 8-a a anului trecut semnat de dl. Zanet și care nu i-a spus de el.

*Se vorbește concomitent.*

**Domnul Bodoașcă Mihai-Claudiu**, consilier local, solicită un proiect de hotărâre prin care să se facă ordine. Curtea de Conturi a consemnat anul trecut că SC Prest Serv Apa SA are bunuri de 1,5 milioane lei aflate în proprietatea lor și exploatate de către Apavital. E acuși anul și ei nu au făcut nimic. A văzut în acel raport investiții făcute la Pașcani. Întreabă unde sunt acele investiții, că în Consiliul Local ei nu au aprobat nimic. Întreabă cu ce se completează hotărârea.

**Doamna Jitaru Irina,** secretarul municipiului Pașcani, precizează că se completează cu Anexa nr. 1 din proiectul de hotărâre. Anexa nr. 3 e anexă la HCL nr. 72, care se modifică și se completează cu Anexa nr. 1 de la acest proiect de hotărâre. Modificarea constă în scoterea lor din acea anexă.

**Domnul Pintilie Marius-Nicolae**, consilier local, solicită d-lui Vlasie să-i lămurească cu privire la investițiile făcute de Apavital, solicită transparență.

**Doamna Perțu Lilian**a, președinte de ședință, supune la vot proiectul. Cine este pentru? Împotrivă? Abțineri?

Pentru: 10

Împotrivă: 8

Abțineri: 1

Proiectul nu a trecut.

**Domnul Pantazi Dumitru**, primarul municipiului Pașcani, face precizări despre investițiile făcute de PSA, precizând că aceaste au fost realizate fără indicatori, fără aprobarea Consiliului Local. În patrimonial UAT Pașcani nu figurează. Se întreabă cum pot fi preluate.

*Se poartă discuții concomitent.*

Se trece la proiectul de hotărâre nr. 1 de pe ordinea de zi:

**1. PROIECT DE HOTĂRÂRE privind aprobarea componenţei Comisiei de organizare a manifestării ZILELE MUNICIPIULUI PAŞCANI – ediţia a X – a, 2018**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică – Aviz favorabil.

Comisia juridică – Aviz favorabil.

Comisia urbanism – Aviz favorabil

Comisia învățământ – Aviz favorabil.

**Doamna Nedelcu Gabriela**, viceprimarul municipiului Pașcani, precizează că a venit mai devreme în fața consilierilor cu acest proiect motivat de faptul că această comisie trebuie să devină funcțională și să lucreze rapid pentru că, fiind an centenar, artiștii trebuie contactați din timp.

**Doamna Perțu Lilian**a, președinte de ședință, solicită propuneri.

**Domnul Prodan Ionuț-Mihai**, consilier local, propune din partea grupului PSD pe consilierii locali Dondaș Adriana, Ungureanu Cosmin și Toma Codrin, iar din partea grupului PMP pe dl. Olariu Sorin.

**Domnul Bodoașcă Mihai-Claudiu**, consilier local, atrage atenția d-lui Prodan că grupul PMP nu există în Consiliul Local, iar dacă face propuneri, acelea sunt din partea grupului PSD.

*Se vorbește concomitent.*

**Doamna Perțu Lilian**a, președinte de ședință, solicită propuneri.

**Domnul Prodan Ionuț-Mihai**, consilier local, propune pe consilierii locali Dondaș Adriana, Ungureanu Cosmin, Toma Codrin și Olariu Sorin.

**Domnul Bodoașcă Mihai-Claudiu**, consilier local, propune din partea grupului PNL pe dl. Rîznic Andrei și doamna Spiridon Mihaela.

**Doamna Perțu Lilian**a, președinte de ședință, supune la vot fiecare propunere în parte:

Doamna Dondaș Adriana:

Pentru: 19

Împotrivă: 0

Abțineri: 0

Domnul Ungureanu Cosmin:

Pentru: 19

Împotrivă: 0

Abțineri: 0

Domnul Toma Codrin:

Pentru: 19

Împotrivă: 0

Abțineri: 0

Domnul Olariu Sorin:

Pentru: 11

Împotrivă: 0

Abțineri: 8

Domnul Rîznic Andrei:

Pentru: 19

Împotrivă: 0

Abțineri: 0

Domnul Spriridon Mihaela:

Pentru: 19

Împotrivă: 0

Abțineri: 0

Supune la vot proiectul cu nominalizările votate. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Trece la următorul proiect de pe ordinea de zi:

**2. PROIECT DE HOTĂRÂRE privind acordarea burselor sociale, burselor de merit şi burselor de studiu pentru elevii din învăţământul preuniversitar de stat din municipiul Paşcani, pentru perioada ianuarie – iunie 2018**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică – Aviz favorabil.

Comisia juridică – Aviz favorabil.

Comisia învățământ – Aviz favorabil.

**Doamna Nedelcu Gabriela**, viceprimarul municipiului Pașcani, precizează că se continuă susținerea elevilor și a performanțelor acestora în învățământul preuniversitar pășcănean, pentru perioada ianuarie-iunie 2018. În ianuarie vor fi 371 de burse sociale, de merit și de studiu, iar pentru perioada februarie-iunie 2018 vor fi 354 burse. Cuantumul bursei este de 60 lei/ luna pentru bursa socială și de 120 lei/lună pentru bursa de merit și de studiu. Vor fi 174 burse sociale și 120 burse de merit, conform informațiilor furnizate de unitățile de învățămant. Vrea să facă o precizare: nu ei fac selecția acestor copii, ci ei primesc un tabel centralizat din partea unităților de învățămant. Ca impact bugetar, valoarea acestor burse este de 181.860 lei.

**Domnul Pintilie Marius-Nicolae**, consilier local, se bucură pentru copiii care trebuie să ia acești bănuți, în special pentru cei cu burse de merit. Poate ar trebui să se gândească pentru proiectele viitoare să se indexeze aceste sume cu rata inflației.

**Doamna Perțu Lilian**a, președinte de ședință, întreabă dacă mai sunt discuții. Dacă nu sunt, supune la vot proiectul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la proiectul de hotărâre cu nr. 3 de pe ordinea de zi:

**3. PROIECT DE HOTĂRÂRE privind aprobarea Regulamentului de organizare şi desfăşurare a evaluării managementului la Casa Municipală de Cultură „Mihail Sadoveanu” Paşcani**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil.

Comisia învățământ – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu sunt, supune la vot proiectul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la proiectul de hotărâre cu nr. 4 de pe ordinea de zi:

4. PROIECT DE HOTĂRÂRE privind modificarea H.C.L. al municipiului Pașcani nr. 200/21.12.2017 privind stabilirea salariilor pentru funcțiile publice și contractuale din cadrul aparatului de specialitate al Primarului municipiului Paşcani

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz nefavorabil.

**Doamna Perțu Lilian**a, președinte de ședință, întreabă dacă sunt discuții. Dacă nu sunt, supune la vot proiectul. Cine este pentru? Împotrivă? Abțineri?

Pentru: 11

Împotrivă: 0

Abțineri: 8

Proiectul a trecut. Se trece la proiectul de hotărâre cu nr. 5 de pe ordinea de zi:

5. PROIECT DE HOTĂRÂRE privind transformarea unei funcţii contractuale de execuţie vacante de muncitor calificat din cadrul Serviciului Gospodărie Comunală

 *Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu sunt, supune la vot proiectul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la proiectul de hotărâre cu nr. 6 de pe ordinea de zi:

6. PROIECT DE HOTĂRÂRE privind aprobarea organigramei şi a statului de funcţii ale Bibliotecii Municipale Paşcani, pentru anul 2018

 *Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu sunt, supune la vot proiectul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la proiectul de hotărâre cu nr. 7 de pe ordinea de zi:

**7. PROIECT DE HOTĂRÂRE privind aprobarea contului anual de execuție a bugetului de venituri și cheltuieli al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

Comisia urbanism – Aviz favorabil

Comisia învățământ – Aviz favorabil.

**Doamna Perțu Lilian**a, președinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că sunt cheltuieli inițiale depășite doar la spectacole, culte și doar 8% la investiții.

**Doamna Lăbonțu Angelica**, director economic la Primăria municipiului Pașcani, precizează că acolo e o greșeală de tehnoredactare, e vorba de 38%.

*Se poartă o discuție între dl. Bodoașcă și d-na Lăbonțu.*

**Domnul Pantazi Dumitru,** primarul municipiului Pascani, precizează că a adus bani de la bugetul de stat pentru str. Gării și s-a făcut economie la bugetul local.

 **Domnul Bodoașcă Mihai-Claudiu**, consilier local, precizează că din 10 milioane excedent s-au cheltuit doar 615 mii lei. Solicită mai multă muncă.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 12

Împotrivă: 2

Abțineri: 5

Proiectul a trecut. Se trece la punctul nr. 8 de pe ordine a de zi:

**8. PROIECT DE HOTĂRÂRE privind rectificarea Bugetului centralizat al instituțiilor și activităților finanțate integral sau parțial din venituri proprii pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

Comisia urbanism – Aviz favorabil

Comisia învățământ – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 9 de pe ordine a de zi:

**9. PROIECT DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2018 și a Programului obiectivelor de investiții, cu finanțare de la bugetul local și alte surse de finanțare, pe anul 2018**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

Comisia urbanism – Aviz favorabil

Comisia învățământ – Aviz favorabil.

**Domnul Pintilie Ciprian**, consilier local, precizează că aici trebuie făcut un amendament și cere ajutorul d-nei Lăbonțu.

**Doamna Lăbonțu Angelica**, director economic la Primăria municipiului Pașcani, precizează că au venit instrucțiuni recente cu privire la rectificările de buget. În anexa nr. 1 la proiectul de hotărâre s-a prins suma de 859 mii lei din cote pe impozitul pe venit. Instrucțiunea recentă spune că nu se mai poate face rectificare pe acest indicator de venit decât la sfârșitul anului. A avut ca suport când a făcut rectificarea faptul că pe trim. I prevederea a fost 3.010, 34 mii lei și realizatul la 30 martie a fost de 4.496,94 mii lei. Până acum, la depășirea prognozatului față de execuție era permisă rectificarea, iar după instrucțiunile noi această rectificare se poate face doar la sfârșitul anului. Fiindcă e nevoie de sumele pe venit pe partea de cheltuială, a modificat anexa veniturilor.

*Înmânează consilierilor locali anexa nr. 1 la proiectul de hotărâre modificată.*

**Doamna Perțu Lilian**a, președinte de ședință, solicită ajutorul d-lui Haldan Vasile, care e specialist pe partea economică.

**Domnul Haldan Vasile**, consilier local, dă citire Anexei nr. 1 la proiectul de hotărâre, modificată.

**Doamna Perțu Lilian**a, președinte de ședință, supune la vot înlocuirea anexei 1 la proiectul de hotărâre cu anexa citită de dl. Haldan. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Întreabă dacă mai sunt discuții. Dacă nu, supune la vot întregul proiect cu anexa nr. 1 modificată. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la proiectul de hotărâre cu nr. 10:

**10. PROIECT DE HOTĂRÂRE privind aprobarea contractării unei finanțări de tip leasing financiar pentru achiziționarea unei autobasculante MAN TGS 8X4 necesară desfășurării unor activități de gospodărire comunală și curățenie stradală**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 11 de pe ordine a de zi:

**11. PROIECT DE HOTĂRÂRE privind aprobarea contractării unei finanțări de tip leasing financiar pentru achiziționarea unui autogreder necesar desfășurarii unor activități de gospodărire comunală și curățenie stradală**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

 **Doamna Perțu Liliana**, președinte de ședință, precizează că aici e o problemă la anexa 1.

 **Doamna Lăbonțu Angelica**, director economic la Primăria municipiului Pașcani, precizează căla coloana din anexa valoare utilaj +TVA suma e de 1.117.032,29 lei în loc de 1.311. 306,85 lei.

**Doamna Perțu Lilian**a, președinte de ședință, face amendamentul: în anexa 1 la la rubrica valoare totală utilaj+TVA în loc de 1.311. 306,85 lei se trece 1.117.032,29 lei. Supune la vot amendamentul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Supune la vot proiectul de hotărâre cu tot cu amendament. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 11 de pe ordine a de zi:

**12. PROIECT DE HOTĂRÂRE privind aprobarea contractării unei finanțări de tip leasing financiar pentru achiziționarea unei mașini multifuncționale pentru curățenie stradală**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 15 de pe ordine a de zi:

**15. PROIECT DE HOTĂRÂRE privind atribuirea loturilor de teren pentru construirea de locuinţe proprietate personală pentru tineri, în condiţiile Legii nr. 15 din 2003, republicată, cu modificările și completările ulterioare, pe terenuri proprietate privată a municipiului Paşcani, judeţul Iaşi**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil.

Comisia juridică – Aviz favorabil

Comisia urbanism – Aviz favorabil

Comisia învățământ – Aviz favorabil.

**Doamna Perțu Lilian**a, președinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că anul trecut în luna a 5-a au fost 10 dosare și i s-a atribuit unuia. Întreabă care e motivul pentru care în 6 luni de zile acele dosare nu mai sunt eligibile.

**Doamna Nedelcu Gabriela**, viceprimarul municipiului Pașcani, precizează că în atenția comisiei sunt 73 de dosare. Pentru toți s-au trimis notificări privind actualizarea datelor. În urma evaluării în comisie au fost declarate doar două, restul dosarelor fiind fie incomplete, fie persoanele nu și-au actualizat datele. Menționează că sunt disponibile la această dată 17 loturi pe str. Morilor, 13 pe str. Pietriș și 2 de str. Dealul Spirei. Cei care au dosar și nu le-au actualizat din diverse motive, pot veni oricând să completeze dosarele, iar comisia se va reîntruni pentru evaluare.

**Domnul Pintilie Marius-Nicolae**, consilier local, precizează că d-na viceprimar nu le-a răspuns la întrebare. A fost inițiatorul unui proiect de hotărâre prin care se atribuiau loturi de teren la 10 persoane. Au fost atunci discuții, vot nominal, ceartă. Ce s-a întâmplat cu cei 10, de doar unuia i s-a atribuit lot de teren. El știe că prin lege, acel inventar trebuie comunicat către prefectură și afișat la sediul și pe site.

**Domnul Coteț Chiperi Gheorghe**, inspector în cadrul Compartimentului Patrimoniu și Contracte, precizează că acest inventar a fost afișat la sediu și pe site, iar la prefectură urmează să fie comunicat.

**Doamna Nedelcu Gabriela**, viceprimarul municipiului Pașcani, precizează că dl. Pintilie prezintă acest ca și cum cineva din comisie ar fi încercat ... Aceste întrebări pot fi puse și reprezentantului lor din această comisie. Persoanele care nu și-au completat dosarele au fost sunate pentru a confirma dacă mai vor sau nu.

**Domnul Pintilie Marius-Nicolae**, consilier local, vrea să confirme d-na viceprimar că înainte nu se lucra corect și că acum se lucrează corect.

**Doamna Nedelcu Gabriela**, viceprimarul municipiului Pașcani, precizează că asta e părerea d-lui Pintilie.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 16 de pe ordine a de zi:

**16. PROIECT DE HOTĂRÂRE privind aprobarea modelului contractului de închiriere pentru terenurile proprietate publică a municipiului Pașcani situate în piețele municipiului Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil

Comisia urbanism – aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 17 de pe ordine a de zi:

**17. PROIECT DE HOTĂRÂRE privind închirierea prin licitație publică cu strigare al spațiului cu altă destinație decât locuințe nr. 6, proprietate publică a municipiului Pașcani, situat la parterul imobilului din strada Ștefan cel Mare, nr.7, județul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil

Comisia urbanism – aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 18 de pe ordine a de zi:

**18. PROIECT DE HOTĂRÂRE privind închirierea prin licitație publică cu strigare a spațiilor comerciale din Piața Vale, spaţiul comercial nr. 5, spaţiul comercial nr. 7, spaţiul comercial nr. 8 din tronson II, corpul “B”, proprietate publică a Municipiului Pașcani, situate în str. Ceferiștilor, nr. 4, Municipiul Pașcani, judeţul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil

Comisia urbanism – Aviz favorabil.

**Doamna Perțu Lilian**a, președinte de ședință, precizează că dl. Târpescu Marcel a solicitat să ia cuvântul.

**Domnul Târpescu Marcel**, reprezentant al SC Euro Fish Market SRL, precizează că firma sa are 8 angajați și e plătitoare de taxe și impozite locale. E împuternicit să vorbească în numele firmelor Maramold Company SRL și Camy Dor SRL, aflate în aceeași situație. Menționează că anul trecut, printr-o adresă înregistrată la nr. 11003/25.07.2017, un grup de firme solicită prelungirea contractelor de închiriere pentru spațiile aflate în piața din vale. La această cerere nu au primit răspuns pănă pe data de 23.03.2018. Totdeauna când au mers la urbanism sau la compartimentul Patrimoniu li s-au dat asigurări să stea liniștiți că se va discuta în Consiliul Local. Abia în data de 21.02.2018 se introduce în ședința Consiliului Local, la care au participat și reprezentanții firmelor interesate, și s-a votat hotărârea nr. 10. Toți cei prezenți acolo au înțeles că s-a votat o hotărâre pe baza cererii lor comune. Au înțeles că se înscriu în alea 30 de zile, dacă ei au făcut cererea anul trecut. La data de 23.03.2018 au primit un răspuns că cele trei firme nu se încadrează în prevederile HCl nr. 10. Solicită analizarea faptelor și îndreptarea interpretării incorecte a prevederilor HCL nr. 10/21.02.2018 de către d-na secretar, care spune că ei nu mai aveau niciun contract cu primăria. Ei au făcut demersuri, dar nu au primit niciun răspuns. Dacă primeau răspuns, știau că nu mai au contract și asta este. Firma Euro Fish se simte neîndreptățită de Primăria Pașcani, care nu sprijină micii întreprinzători locali și nu răspund niciodată la solicitări în termenul legal. Menționează că nu-și permit să meargă la licitație fiindcă sunt firme foarte mari. De mâine va disponibiliza 2 angajați din 8 și probabil până la sfârrșitul anului, firma va dispărea. Bănuiește că la mijloc sunt și alte interese, dar nu au probe.

**Doamna Jitaru Irina**, secretarul municipiului Pașcani, precizează că fiecare comerciant semnatar a acelei cereri comune avea încheiat contract cu municipalitate pe o anumită perioadă, cu posibilitatea prelungirii cu acordul părților. Nu putea Compartimentul Patrimoniu și nici primarul să vă dea răspuns, ci doar Consiliul Local să dea o hotărâre prin care să stabilească un contract, ceea ce a făcut până la urmă, astfel încât să se prelungească sau încheia noi contracte. Nu trebuia să fie anunțați că a expirat contractul, îl au acasă. S-a făcut o cerere, s-a făcut un proiect de hotărâre, după cum bine știu și ei, cu care s-a venit în Consiliul Local și acela e răspunsul. Trebuia ca ei să se adreseze ghișeului unic și probabil că erau îndrumați să se adreseze Consiliului Local. Menționează că dl. Târpescu a afirmat că ea vrea sau nu să facă, că suspicionează ceva. Dacă are ceva de reproșat ei sau oricărui funcționar să spună, dar să nu arunce vorbe în vânt.

**Domnul Târpescu Marcel**, reprezentant al SC Euro Fish Market SRL, precizează că a spus că nu are probe în acest sens.

**Doamna Jitaru Irina**, secretarul municipiului Pașcani, precizează că nu e corect să spună așa ceva.

**Domnul Pintilie Marius-Nicolae**, consilier local, precizează că ridicase mâna să se înscrie la cuvânt și nu să întrerupă pe doamna secretar. Este o cererea de anul trecut și indiferent de ce scria în acea cerere, trebuia să i se dea un răspuns în termen de 30 de zile. Răspuns trebuia să dea executivul.

*Se vorbește concomitent.*

**Domnul Pintilie Marius-Nicolae**, consilier local, precizează că până se vor lămuri asupra acestui subiect, vor vota astăzi abținere.

**Domnul Rîznic Andrei-Marius**, consilier local, precizează că sunt foarte mulți cetățeni care au această problemă și nu au primit răspuns.

 *Se vorbește concomitent.*

 **Domnul Rîznic Andrei-Marius**, consilier local, precizează că dacă un cetățean depune o cerere la ghișeul unic și nu cunoaște foarte bine compartimentele din primărie, el ar trebui ajutat. Orice cetățean care depune o cerere, trebuie să primească răspuns. De asta, cei din primărie sunt aici, pentru a fi în slujba cetățenilor.

**Domnul Haldan Vasile**, consilier local, precizează că nu știe cum să explice lucrurile, dar nu stau deloc în ordine. În februarie când s-a analizat proiectul, au avut în vedere pe toți solicitanții pentru prelungirea contractelor. Cererea comună a fost adresată către executivul primăriei, nu consiliului local. Hotărârea adoptată în februarie nu constituie un răspuns la cererea comună, ci o rezolvare a problemelor lor, care nu mai era condiționată de cele 30 de zile, timp în care trebuia să li se dea un răspuns indiferent cine sunt ei. Trebuia să primească răspuns la acea cerere. El se va abține de la vot.

**Domnul Toma Andrei-Codrin**, consilier local, precizează că se încearcă să se inducă idea că cei trei semnatari ai tabelului anexat la proiectul de hotărâre votat în luna februarie au rămas pe dinafară ca urmare a votului lor. Acolo se prelungeau contractele valabile. Nu trebuie să facă ei mișcări în acte ca să favorizeze pe X sau Y cu contract expirat. S-a încercat influențarea lor, să se facă o hârtiuță, o hotărâre pentru a-i introduce și pe ei în legalitate. Atrage atenția că în ceea ce-l privește, chestiile acestea nu merg. Nu-l interesează cine cu cine e rudă, poate fi și tata, dar dacă nu e legal, nu votează.

**Doamna Jitaru Irina**, secretarul municipiului Pașcani, crede că au înțeles greșit. Nu acuză Consiliul Local că nu a dat răspuns, a și spus că această hârtie nu a ajuns la Consiliul Local. Compartimentul de specialitate trebuia să dea răspuns că trebuie hotărâre de consiliu, care nu-i ajuta și nici nu-i încurca. Au făcut ceea ce trebuia pentru acest proiect. Rezolvare era hotărârea de consiliu local.

*Se vorbește concomitent.*

**Doamna Jitaru Irina**, secretarul municipiului Pașcani, precizează că în mod sigur dacă domnii au fost frecvent la Compartimentul Patrimoniu li s-a spus că se pregătește proiect de hotărâre. De ce nu au venit după 30 de zile să spună că nu au niciun răspuns? Rezolvarea era tot hotărârea.

**Doamna Nedelcu Gabriela**, viceprimarul municipiului Pașcani, precizează că ei ca și consilieri locali sunt în slujba cetățenilor, dar nu pentru a-i certa sau dojeni, ci să-i sprijine în limita legală. A înțeles prin vocea d-lui Pintilie că grupul PNL se va abține la acest proiect. Întreabă dacă cred că se poate găsi o soluție legală pentru a nu-i favoriza sau defavoriza pe unii sau pe alții. Abținerea de azi nu rezolvă problema cu care au venit cele trei societăți comerciale în fața lor. Poate că în comisia juridică trebuia să fie studiat cu mare atenție acest proiect de hotărâre. Face apel la responsabilitatea tuturor ca să găsească soluțiile corecte. Nu au niciun interes să plece vreun comerciant din piață, nici să favorizeze pe unul sau pe celălalt.

**Domnul Rîznic Andrei-Marius**, consilier local, îl întreabă pe dl. Târpescu când i-a expirat contractul.

 **Domnul Târpescu Marcel**, reprezentant al SC Euro Fish Market SRL, precizează că la începutul lunii februarie.

**Domnul Rîznic Andrei-Marius**, consilier local, precizează că nu înțelege de ce s-au mișcat lucrurile atât de greu ca oamenii aceștia să rămână pe dinafară.

**Domnul Costescu Emanuel Marian**, consilier în cadrul Compartimentului Patrimoniu și Contracte, precizează că prin încheierea unor acte adiționale la contract consideră că s-a răspuns la caea adresă.

**Domnul Pintilie Marius-Nicolae**, consilier local, precizează că proiectul de hotărâre face referire la scoaterea la licitație a trei spații comerciale, nu face referire la persoane. Dl. Târpescu e unul din acei care a ocupat unul din spații sau îl ocupă și acum, că nu a fost în piață. Probabil că vor vota acest proiect la o ședință următoare când vor avea lămuriri cu privire la răspunsul care trebuia dat acelor societăți sau se vor lămuri termenele. Dacă răspunsul dat o mulțumește pe doamna viceprimar sau nu, e problema ei.

**Doamna Nedelcu Gabriela**, viceprimarul municipiului Pașcani, precizează că nu o mulțumește răspunsul. De aia sunt comisii de specialitate, ca să analizeze toate proiectele de hotărâre ce vor fi supuse plenului Consiliului Local. Constată că nu e prima dată când cei din grupul PNL se răzgândesc în plen. Materialele se analizează când se primesc și în comisiile de specialitate.

**Doamna Jitaru Irina**, secretarul municipiului Pașcani, precizează că dacă acest proiect nu trece, aceste spații nu vor fi scoase la licitație. Întreabă Consiliul Local care va fi situația acestor 3 spații și a celor 3 comercianți.

**Domnul Pintilie Marius-Nicolae**, consilier local, precizează că nu a văzut nicio cerere de solicitare pentru închirierea vreunui spațiu.

**Doamna Jitaru Irina**, secretarul municipiului Pașcani, precizează că sunt 3 spații pentru care au expirat contractele de închiriere. Trebuie valorificat orice spațiu care nu mai are contract. Ce se îmtâmplă cu aceste spații?

**Domnul Pintilie Marius-Nicolae**, consilier local, răspunde că ce se întâmplă și azi.

*Se vorbește concomitent.*

 **Doamna Jitaru Irina**, secretarul municipiului Pașcani, precizează că s-au mai aprobat proiecte de hotărâre fără a avea vreo cerere în spate, fiind libere, ele trebuie valorificate. Trebuie scoase la licitație. Explică că în aceste situații se va cere evacuarea.

**Domnul Olariu Costel-Sorin**, consilier local, precizează că e o situație foarte dificilă, dar el vede altfel problema. Acest proiect trebuie să treacă. Dacă nu trece, domnul de la Euro Fish trebuie să elibereze spațiul. Se dă posibilitatea de a ataca în instanță această hotărâre și va rămâne în continuare până la o soluție definitivă. Se poate preleva de o prevedere din Codul civil și anume tacita relocațiune. Dacă nu trece proiectul, trebuie evacuat.

**Domnul Haldan Vasile,** consilier local, precizează că, având în vedere cele prezentate în Consiliul Local de către dl. Târpescu, e o situație de litigiu între cele 3 persoane care dețin spațiile și Consiliul Local. Ocupanții acelor spații, până se va hotărâ licitația sau altă soluție, sunt obligați să plătească.

 **Doamna Jitaru Irina**, secretarul municipiului Pașcani, precizează că trebuie să se înțeleagă că nu se poate ocupa un spațiu fără contract. Nu a plătit la Serviciul de Taxe și Impozite Locale. Să fie întrebat cum a plătit.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 10

Împotrivă: 0

Abțineri: 9

**Doamna Nedelcu Gabriela**, viceprimarul municipiului Pașcani, face apel la o maximă responsabilitate vizavi de această situație. Comisiile de specialitate ale Consiliului Local să preia această problemă și, până la ședința următoare, să se găsească o soluție legală și corectă, astfel încât să nu se lase în incertitudine anumiți agenți comerciali.

*Se vorbește concomitent.*

Proiectul nu a trecut. Se trece la punctul nr. 19 de pe ordine a de zi:

**19. PROIECT DE HOTĂRÂRE privind închirierea prin licitație publică cu strigare a spațiilor comerciale (casetele disponibile), proprietate publică a Municipiului Pașcani, situate în Hala Piața Vale, Municipiul Pașcani, Str. Ceferiștilor, Nr. 4, Județul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil

Comisia urbanism – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Se trece la punctul nr. 20 de pe ordine a de zi:

**20. PROIECT DE HOTĂRÂRE privind închirierea prin licitație publică cu strigare a terenurilor disponibile, proprietate publică a Municipiului Pașcani, situate în Piața Vale, Str. Ceferiștilor, Nr. 4 și în Piața Deal, Str. Eugen Stamate, Nr. 6-8, Municipiul Pașcani, Județul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil

Comisia urbanism – aviz favorabil cu amendament: la art. 8 alin. 2 din Caietul de sarcini se modifică: Contractul de închiriere poate fi prelungit cu acordul părților, în baza solicitării locatarului, pentru o perioadă de ½ din perioada inițială, o singură dată.

**Doamna Perțu Lilian**a, președinte de ședință, supune la vot amendamentul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Supune la vot proiectul cu tot cu amendament. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul de hotărâre a trecut. Trece la proiectul de hotărâre cu nr. 23:

**23. PROIECT DE HOTĂRÂRE privind modificarea și completarea Hotărârii Consiliului Local al Municipiului Pașcani nr. 19 din 26.04.2000 privind organizarea Cimitirului municipal Paşcani – cartierul Fântânele**

 *Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil cu un amendament: modificarea suprafețelor de teren, în loc d 18376 mp sunt 18396 mp. La art. 1, în loc de 12383 mp trebuie trecut 12 683 mp. La art. 2, în loc de 18376 mp se trece 18396 mp, și-n anexă.

Comisia urbanism – aviz favorabil.

**Doamna Perțu Lilian**a, președinte de ședință, întreabă dacă sunt discuții.

**Domnul Pintilie Marius-Nicolae**, consilier local, precizează că hotărârea de consiliu local e din 2000 și după 18 ani s-a făcut, în sfârșit, carte funciară.

**Domnul Pantazi Dumitru**, primarul municipiului Pașcani, precizează că a fost făcută cartea funciară în 2012.

**Domnul Pintilie Marius-Nicolae**, consilier local, precizează că în atâția ani s-a lămurit situația juridică a cimitirului.

**Domnul Pantazi Dumitru**, primarul municipiului Pașcani, precizează că se lucrează cu OCPI și se lucrează greu.

**Domnul Pintilie Marius-Nicolae**, consilier local, precizează că e o mare presiune din partea cetățenilor, care vor un cimitir nou.

**Domnul Pantazi Dumitru**, primarul municipiului Pașcani, precizează că sunt niște pași de făcut.

**Domnul Pintilie Marius-Nicolae**, consilier local, precizează că poate mai mult. El vede că dl. primar face un pas odată la 6 luni. A fost indignat citind materialul și și-a dat seama câtă treabă face dl. primar.

**Domnul Pantazi Dumitru**, primarul municipiului Pașcani, îl roagă pe dl. Pintilie să înceteze cu jignirile.

**Doamna Nedelcu Gabriela**, viceprimarul municipiului Pașcani, precizează că nu crede că dl. Pintilie poate face o evaluare, decât ca cetățean cu drept de vot, a personalului din primărie. Stă în atenție cu prioritate organizarea cimitirului. Au fost pași de parcurs. Reamintește că acest teren a fost în litigiu. În ceea ce privește stadiul în care se află: există carte funciară, e organizată licitația pentru desemnarea câștigătorului pentru întocmirea studiului de fezabilitate, deci sunt pe ultima sută de metri. Pășcănenii vor avea cât de curând un cimitir nou.

**Domnul Pantazi Dumitru**, primarul municipiului Pașcani, precizează că dl. Pintilie a venit cu cetățenii din zonă să se găsească alt amplasament. De la un an la altul, își schimbă poziția.

**Doamna Nedelcu Gabriela**, viceprimarul municipiului Pașcani, precizează că s-a votat lista de investiții, li s-a spus în mod repetat, chiar și ea astăzi, că a avut loc o licitație, săptămâna viitoare va fi declarat câștigătorul, termenul de realizare a studiului de fezabilitate e de 30 de zile.

**Domnul Pantazi Dumitru**, primarul municipiului Pașcani, precizează că el crede că îl deranjează pe dl. Pintilie că avansează cu anumite lucrări și investiții în oraș.

**Doamna Perțu Lilian**a, președinte de ședință, supune la vot amendamentul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Supune la vot proiectul de hotărâre cu amendamentul votat. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Proiectul a trecut. Trece la punctul nr. 24 de pe ordinea de zi:

**24. PROIECT DE HOTĂRÂRE** **privind prelungirea mandatului domnului Ursu Leonard Dumitru în cadrul Consiliului de Administrație al S.C. CLP ECO Salubritate S.A. Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică - Aviz favorabil

Comisia juridică – Aviz favorabil cu amendament: în loc de art. 64 indice 1 va fi art. 65 indice 1.

**Doamna Perțu Lilian**a, președinte de ședință, întreabă dacă sunt discuții.

**Domnul Vântur Romel,** cetățean, precizează că dl. Ursu a început cu o ecoatitudine. Nu s-a continuat în același fel. A dispărut acea colectare selectivă, care începuse în zona de case. Cetățenii începuseră să fie cât de cât educați. S-a remarcat că se mișcă ceva în privința curățeniei. Nu e o laudă pentru PSD și dl. primar. Asta dovedește că cei de la PNL au avut dreptate când au cerut schimbarea directorului.

**Doamna Perțu Lilian**a, președinte de ședință, supune la vot amendamentul. Cine este pentru? Împotrivă? Abțineri?

Pentru: 19

Împotrivă: 0

Abțineri: 0

Supune la vot proiectul cu amendamentul aprobat. Cine este pentru? Împotrivă? Abțineri?

Pentru: 11

Împotrivă: 0

Abțineri: 8

Proiectul a trecut. Trece la punctul nr. 25 de pe ordinea de zi:

**25. PROIECT DE HOTĂRÂRE privind modificare și completarea Hotărârii nr. 143 din 31.08.2016 privind aprobarea componenței Consiliului de Administrație și reorganizarea Consiliului Consultativ al Casei Municipale de Cultură Mihail Sadoveanu Pașcani**

*Inițiatorii proiectului de hotărâre – Grup consilieri PNL*

Se solicită avizul comisiilor de specialitate ale Consiliului Local al municipiului Pașcani:

Comisia juridică – Aviz favorabil

Comisia învățîmânt – Aviz favorabil.

**Doamna Perțu Lilian**a, președinte de ședință, întreabă dacă sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 8

Împotrivă: 0

Abțineri: 11

Proiectul nu a trecut. Se trece la punctul nr. 26 de pe ordine a de zi:

**26. RAPORT DE ACTIVITATE al Serviciului Poliție Locală pentru anul 2017**

 *Raportor - Șeful Serviciului Poliție Locală*

**Doamna Perțu Lilian**a, președinte de ședință, precizează că a fost discutat acest raport în comisii. Solicită dacă sunt discuții.

**Domnul Pintilie Marius-Nicolae,** consilier local, precizează că a depus zilele trecute o adresă la ghișeul unic, speră să ajungă în atenția d-lui primar și a șefului Poliției Locale. Li s-a atras atenția de către cetățeni că sunt mașini de taximetrie care nu sunt autorizate și totuși prestează acest serviciu. Să se aibă în vedere acea adresă, sunt și niște numere de mașină pe care le-au primit de la cetățeni. Ar dori să se facă o verificare în acest sens și să se facă ceva. E greu pentru cei care sunt autorizați și plătesc taxe să supraviețuiască pe o piață cu concurență neloială.

**Domnul Avasiloaie Vasilică Viorel**, șeful Serviciului Poliție Locală, precizează că vor solicita d-lui primar o dispoziție prin care să le dea și atribuții pe linie de taximetrie, în prezent neavând. Împreună cu colegul de la transporturi va creiona un referat, care va fi înaintat luni d-lui primar.

**Domnul Rîznic Andrei-Marius**, consilier local, a mai atras atenția asupra necesității existenței unui polițist local în zona piețelor din deal și din vale. Acolo se întâmplă lucruri nealalocul lor pentru 2018 și nimeni nu ia nicio măsură. De când lucrează în zona pieței din deal nu a văzut niciun polițist local în acea zonă, ceea ce nu i se pare normal. O altă problemă pe care vrea să o ridice e problema cerșetoriei, un fenomen în creștere și îngrijorător. Oriunde te duci în Pașcani, vine cineva cu cerșitul. E un fenomen ilegal care nu e combătut în niciun fel la nivelul municipiului de către Poliția Locală. Oamenii văd rezultatul. Probabil că se întreprind măsuri, dar fără rezultat.

**Domnul Avasiloaie Vasilică Viorel**, șeful Serviciului Poliție Locală, preci că în zona piețelor nu au post fix. În cazul comerțului ilicit se acționează, se combate prin amenzi. Anumite acte normative au prevăzute contravenții pentru activitatea din piețe. Sunt prezentate unele dintre acestea, cu exemple. Se ține legătura cu administratorul pieței care le semnalează fapte care nu sunt în conformitate cu regulamentul piețelor. Va ține seama de propunerea d-lui consilier.

**Domnul Rîznic Andrei-Marius**, consilier local, precizează că nu se referea neapărat la cei care vând, ci la ordinea publică. Există, la 2-3 zile, conflicte între oameni, care se lasă cu bătăi, cu scandaluri. Crede că se pot face mai multe pe direcția de ordine publică.

**Domnul Avasiloaie Vasilică Viorel**, șeful Serviciului Poliție Locală, precizează că pe linie de cerșetorie s-au dat amenzi, dar care nu-i opresc pe cei care le primesc să se întoarcă în stradă.

**Domnul Rîznic Andrei-Marius**, consilier local, precizează că a vrut să atragă atenția asupra acestor două fenomene.

**Domnul Avrămiuc Vasile**, consilier local, precizează că nu e avocatul poliției locale, dar nu crede că cerșetoria e cea mai mare racilă a societății românești. Când un polițist local îl ia de mână pe un cerșetor, sar cei din societatea presupus civilă cu injurii. Organele de ordine sunt fără prerogative deosebite și dacă încearcă să facă ceva, sar cei neavizați și-l fac de râs în strada mare.

**Domnul Avasiloaie Vasilică Viorel**, șeful Serviciului Poliție Locală, precizează că într-adevăr cerșetoria este un fenomen îngrijorător în România și nu numai.

**Doamna Perțu Liliana**, președinte de ședință, solicită trecerea la punctul nr. 27 de pe ordinea de :

**27. RAPORT DE ACTIVITATE al Serviciului Public Comunitar Local de Evidență a Persoanelor pentru anul 2017**

 *Raportor - Șeful Serviciului Public Comunitar Local de Evidență a Persoanelor*

Solicită dacă sunt discuții pe marginea acestui raport. Dacă nu sunt, trece la punctul nr. 28 de pe ordinea de zi:

**28. RAPORT DE ACTIVITATE al Compartimentului Registrul Agricol pentru anul 2017**

 *Raportor – Consilier Lorenț Elena*

Solicită dacă sunt discuții pe marginea acestui raport. Dacă nu sunt, trece la punctul nr. 29 de pe ordinea de zi:

**29. PROIECT DE HOTĂRÂRE privind aprobarea finantarii nerambursabile de la bugetul local al Municipiului Pascani a proiectelor finantate pemtru sustinerea unor activitati non-profit de interes local pentru anul 2018 - domeniile tineret, sport**

*Inițiatorul proiectului de hotărâre – Viceprimarul municipiului Pașcani*

Se solicită avizul comisiilor de specialitate ale Consiliului Local al municipiului Pașcani:

Comisia economică – Aviz favorabil

Comisia juridică – Aviz favorabil

Comisia învățământ – Aviz favorabil.

 **Doamna Perțu Liliana**, președinte de ședință,solicită dacă sunt discuții.

 **Domnul Pintilie Marius-Nicolae**, consilier local, precizează că trebuie găsită o variantă de împărțire a banilor pentru aceste tipuri de activități. A mai fost o discuție când banii s-au alocat pentru culte. Banii trebuie împărțiți pe un criteriu, într-un mod impersonal.

 **Doamna Nedelcu Gabriela**, viceprimarul municipiului Pașcani, precizează că s-a discutat în cadrul comisiei despre revizuirea regulamentului care stă la baza acestui proiect de hotărâre, dar nu s-a luat nicio decizie. Au încercat să finanțeze pe toți cei care au depus aceste cereri de finanțare, s-a cântărit ca impact asupra tinerilor, ca tipuri de activități. Cererea depășea alocația bugetară și hotărârea s-a luat de acord cu membrii comisiei. Speră că la anul vor face alte criterii de selecție și proiectul va fi prezentat altfel în fața consilierilor.

**Doamna Perțu Lilian**a, președinte de ședință, întreabă dacă mai sunt discuții. Dacă nu, supune la vot proiectul de hotărâre. Cine este pentru? Împotrivă? Abțineri?

Pentru: 18

Împotrivă: 0

Abțineri: 0

*Doamna Spiridon Mihaela-Iulia nu participă la vot.*

 Precizează că proiectul a trecut. Se trece la punctul nr. 30 de pe ordinea de zi privind adresele de la Camera de Conturi Iași.

**Domnul Pintilie Marius-Nicolae,** consilier local, precizează că s-au primit niște adrese de la Curtea de Conturi Iasi în care se menționează că până pe data de 31.03.2018 trebuie informați cu privire la rezultatele propriilor analize făcute, cu precizarea ședințelor la nivelul Consiliului Local Pașcani în care s-au analizat actele de control, măsurile dispuse și acțiunile întreprinse în acest sens. Îl întreabă pe dl. primar dacă ei trebuie să facă ceva acum sau pot să facă mai târziu. Dacă trebuie să facă ceva în perioada următoare, solicită d-lui primar un calendar de lucru.

**Domnul Pantazi Dumitru**, primarul municipiului Pașcani, precizează că a transmis toate adresele primite la compartimentele de specialitate, la dl. Zanet, la direcția economică.

**Domnul Zanet Gică**, administrator public, precizează că acele adrese au intrat în data de 21.03.2018. Deciziile există, dar din rapoarte au o parte din ele și anume, din 6 rapoarte au doar 2. S-a făcut o adresă la Curtea de Conturi cu solicitarea de a transmite aceste rapoarte și dacă le pot da consilierilor. Din totdeauna la consilierii locali s-au transmis doar deciziile Curții de Conturi. Când primesc răspunsul, va fi înaintat consilierilor și vor stabili împreună un calendar de lucru.

 **Domnul Pintilie Marius-Nicolae,** consilier local, precizează că, din punctul său de vedere, Consiliul Local trebuie să primească toate documentele.

**Domnul Zanet Gică**, administrator public, precizează că de când e Curtea de Conturi, 2001-2002, nu s-au înaintat aceste rapoarte către consilieri.

**Domnul Pintilie Marius-Nicolae,** consilier local, solicită să le fie transmise aceste rapoarte când se primesc.

**Domnul Zanet Gică**, administrator public, precizează că au solicitat acest lucru la Curtea de Conturi și când le vor primi, vor fi transmise consilierilor. Sunt decizii vechi, ei au încercat să ducă la îndeplinire foarte multe din măsurile dispuse. Menționează că raportul Curții de Conturi pe 2017 are doar 12 pagini pentru primărie, restul paginilor sunt pentru școli.

**Domnul Pintilie Marius-Nicolae,** consilier local, menționează că așteaptă un calendar.

**Domnul Zanet Gică**, administrator public, precizează că nu e nimic de ascuns, iar acolo se poate vedea ce s-a făcut.

**Domnul Pintilie Marius-Nicolae,** consilier local, menționează că nu și-a propus să vină cu acuze. Dorește să se vadă buna lor intenție, să se consemneze în procesul-verbal că s-a discutat acest subiect.

**Domnul Zanet Gică**, administrator public, precizează că li s-a comunicat adresele de la Curtea de Conturi când le-au primit și ei. Au primit doar deciziile.

**Domnul Bodoașcă Mihai-Claudiu**, consilier local, precizează că au primit deciziile de prelungire a termenelor în număr de 6, dar în care se face referire la deciziile din perioada 2010-2015. Solicită aceste decizii.

 **Domnul Zanet Gică**, administrator public, precizează că aceste decizii au fost înaintate consilierilor locali de atunci, dar, fără nicio problemă, vor fi înaintate și consilierilor locali actuali.

**Doamna Lăbonțu Angelica**, director economic la Primăria Pașcani, precizează că aceste decizii primite sunt atașate la rapoarte follow-up, care cuprind măsuri ce trebuie duse la îndeplinire. Au rămas acele măsuri de recuperare a prejudiciilor pe fiecare decizie, care sunt în instanță. Se vor primi decizii de prelungire și rapoarte până la o sentință definitivă a instanței de judecată și recuperarea prejudiciilor. Acele decizii au fost discutate în Consiliul Local la momentul respectiv.

**Domnul Zanet Gică**, administrator public, dă asigurări că se vor transmite consilierilor locali deciziile aferente anilor 2010-2015.

*Se vorbește concomitent.*

**Doamna Perțu Lilian**a, președinte de ședință, întreabă dacă domnii Bodoașcă și Pintilie mai au întrebări legate de problema cu Curtea de Conturi. Primește răspuns că nu. Solicită trecerea la punctul Diverse de pe ordinea de zi. Dă cuvântul d-lui Costăchescu Gelu, cetățean.

**Domnul Costăchescu Gelu**, reprezentant SC West Moldavia SRL Pașcani, precizează că e reprezentantul acestei societăți, care în 25 de ani a contribuit la bugetul primăriei. Societatea deține un spațiu comercial în spatele gării din Pașcani, pe o suprafață de teren pe care are un contract de închiriere cu primăria, care expiră la 1 aprilie 2018. Menționează că problema nu e atât de gravă pentru societate, cât e pentru cei 10 angajați, care vor fi disponibilizați. Sunt oameni care lucrează de 20 de ani acolo, se vor distruge locuri de muncă. Solicită d-lui primar prelungirea acestui contract de închiriere până când expiră și contractul celuilalt agent economic care funcționează în acea zonă. Dacă trebuie să plece, să plece amândoi. Nu crede că e normal ca spațiul comercial făcut după modelul Mac Donald s din Iași trebuie să dispără. Ori dispar amândouă spațiile comerciale de acolo, ori rămân amândouă. Cu acordul părților se poate prelungi acest contract.

*Se vorbește concomitent.*

**Domnul Pantazi Dumitru**, primarul municipiului Pașcani, precizează că încearcă să înfrumusețeze acest oraș. Încă din 2010 este un contract în urma căruia s-a făcut un proiect pentru reabilitarea acestei zone. Menționează că nu e o ambiție a lui.

**Domnul Costăchescu Gelu**, reprezentant SC West Moldavia SRL Pașcani, solicită ca până la realizarea acestui proiect să fie lăsat să contribuie la bugetul local.

**Doamna Perțu Lilian**a, președinte de ședință, precizează că a fost doar o informare.

**Domnul Pintilie Marius-Nicolae,** consilier local, îi solicită d-lui primar să aibă în vedere zona dintre C1 și C2, unde e mult noroi. Poate se face o reparație. În parcul din zona Riama se află acea constucție, care e deteriorată. Trebuie luată o hotărâre cumva: ori se repară, ori se dărâmă. Situația în care se află acum nu onorează municipalitatea.

**Doamna Nedelcu Gabriela**, viceprimarul municipiului Pașcani, precizează că se cunoaște problema de la C1-C2. Vremea nu a permis să se intervină. Pentru acel parc s-a reușit să se facă anul trecut carte funciară. Știe că a fost propus pentru casare acel foițor. Va verifica și dacă e casat, se va elibera zona. Se intenționează achiziționarea de module de joacă pentru copii. Speră că la vară va fi mobilier nou în locurile de joacă pentru copii.

**Domnul Rîznic Andrei-Marius**, consilier local, vrea să ridice două chestiuni. Întreabă ce se întâmplă cu strada Mihail Kogălniceanu, care e cel mai rău drum din oraș.

**Domnul Pantazi Dumitru**, primarul municipiului Pașcani, precizează că str. M. Kogălniceanu e prins pe proiectul POIM pentru rezolvarea problemei canalizării. Pentru că se întârzie cu acest program, a fost prevăzută pentru turnarea de covor asfaltic.

**Domnul Rîznic Andrei-Marius**, consilier local, întreabă dacă se poate realiza în această primăvară.

**Domnul Pantazi Dumitru**, primarul municipiului Pașcani, precizează că trebuie realizată procedura pentru mixtura asfaltică.

**Domnul Rîznic Andrei-Marius**, consilier local, precizează că o a doua problema e cea a oamenilor care au depus cerere pentru concesiune și nu au primit răspuns. Îl întreabă pe dl. primar dacă sunt multe cereri pentru concesiune, care nu au primit răspuns.

**Domnul Pantazi Dumitru**, primarul municipiului Pașcani, precizează că pentru terenurile care au carte funciară se va veni în Consiliul Local cu proiecte de hotărâre. Sunt date în lucru.

**Domnul Rîznic Andrei-Marius**, consilier local, solicită de la compartimentul de specialitate și un raport în acest sens.

**Domnul Pintilie Marius-Nicolae,** consilier local, precizează că s-a primit un raport în acest sens. Atrage atenția că se fac cereri de concesiune și nu se primește răspuns.

**Domnul Bejinariu Ovidiu**, consilier local, solicită îndreptarea str. N. Iorga, care are foarte multe denivelări, pănă la finalizarea lucrărilor.

**Doamna Nedelcu Gabriela**, viceprimarul municipiului Pașcani, precizează că în acea zonă s-au acoperit gropile mai mari, dar constructorul așteaptă vremea mai bună să poată face ceva.

**Domnul Olariu Costel-Sorin**, consilier local, o întreabă pe d-na viceprimar dacă este un plan de balastare.

**Doamna Nedelcu Gabriela**, viceprimarul municipiului Pașcani, precizează că este făcut un inventar al străzilor care au nevoie de balastare. Sunt în stoc 1600 tone de piată. S-a început cu zona aerodrom, unde deja s-a intervenit. Au în vedere Soșeaua Națională, str. Rozelor, Peneș Curcanu, Toameni, Bucuriei și alte străzi din Boșteni și Sodomeni. Se are în vedere și canalul colector, unde există probleme. Se lucrează cu ce este în stoc, urmând să se scoată la licitație achiziționarea de piatră.

**Domnul Olariu Costel-Sorin**, consilier local, solicită ca cei de la gospodăria comunală să acopere măcar gropile mai mari.

**Doamna Nedelcu Gabriela**, viceprimarul municipiului Pașcani, precizează că e nevoie de vreme bună.

**Domnul Avrămiuc Vasile**, consilier local, solicită să se aibă în vedere o zonă de 20-30 metri la intrarea pe Aleea 1 Decembrie, folosită pentru că există acel sens unic în zonă.

**Domnul Bodoașcă Mihai-Claudiu**, consilier local, face o sugestie pentru un agent de pază la Serviciul de Taxe și Impozite Locale, pentru ca polițistul local de acolo să coboare în stradă.

**Domnul Vântur Romel**, cetățean, ridică problema spațiului verde de pe str. Grădiniței, din dreptul cimitirului. La locul de joacă din zona CT11 să se pună coșuri de gunoi. La fel și în zonele de la școli, unde se fumează. Cu educația e mai greu, dar măcar să nu mai arunce pe jos chiștoacele de la țigări, coji de semințe. Precizează că locul din fața gării e o oribilitate și acel loc trebuie igienizat.

**Doamna Perțu Liliana,** presedinte de ședință, declară închise lucrările ședinței ordinare din 30 martie 2018.

Ședința ordinară se încheie la ora 14,43.

**PREȘEDINTE DE ȘEDINȚĂ SECRETARUL MUNICIPIULUI**

 **Consilier PERȚU LILIANA cons. jr. JITARU IRINA**